CELEX: 32015R0352
Language: et
Date: 2015-03-02 00:00:00
Title: Komisjoni rakendusmäärus (EL) 2015/352, 2. märts 2015 , teatavate kaupade klassifitseerimise kohta kombineeritud nomenklatuuris

5.3.2015   
            
            
               ET
            
            
               Euroopa Liidu Teataja
            
            
               L 61/5
            
         KOMISJONI RAKENDUSMÄÄRUS (EL) 2015/352,
   2. märts 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõike 6 tugineda veel kolme kuu vältel pärast käesoleva määruse jõustumise kuupäeva.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. märts 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Riidest loomakujuline täistopitud toode, umbes 15 cm kõrge, sisseehitatud muusikamooduliga.
                  Muusika käivitub toote allosas oleva nööri tõmbamisel.
                  Vt foto (1).
               
               
                  9503 00 41
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 9503 00 ja 9503 00 41 sõnastusega.
                  Kõne all on eri komponentidest kombineeritud toode: täistopitud mänguloom ja muusikamoodul. Lapsed saavad toodet kasutada ilma muusika esituseta kui mänguasja ja seetõttu on toote põhiomadusi määrav komponent täistopitud mänguloom. Lisaks klassifitseeritakse tooted, millel on sisseehitatud muusikamoodul, kuid põhiliselt utilitaarne funktsioon, tavaliselt samasse rubriiki kui vastavad tooted ilma muusikamoodulita, ja mitte kui mängutoosid (vt ka HSi selgitavad märkused, rubriik 9208, punkt a, teine lõik). Seega ei või toodet klassifitseerida CN-koodi 9503 00 55 alla kui mängumuusikariista või muusikalist mänguasja (sealhulgas mängutoosid).
                  Seepärast tuleb toode klassifitseerida CN-koodi 9503 00 41 alla kui looma kujutav täistopitud mänguasi.
               
            
         (1)  Foto on üksnes illustreeriv.